Gandia programa visites per a turistes alemanys allotjats a les Illes Balears
08 juny 2018

## Gandia programa visites per a turistes alemanys allotjats a les Illes Balears08 juny 2018Última actualització: 14 juliol 2025

![](../gestion/img/Gandia-Ibiza.jpg)  
  

El departament de Turisme de l'Ajuntament de Gandia continua treballant per millorar els resultats turístics de la ciutat i atreure visitants estrangers. Fruit de la bona relació amb el departament comercial de Trasmediterranea; de la participació en les fires de Turisme al llarg de l'any; i els contactes establerts amb touroperadors i agències de viatge després de la implantació del ferri d'entre Gandia i Eivissa, dimecres que ve tindrà lloc un Fam Trip organitzat per l'Operador Turístic All Sun (operador turístic alemany amb seu a les Balears).  
  
D'aquesta manera, prop de 20 agències de viatge minoristes i receptius turístics, visitaran Gandia per conéixer la ciutat i començar a oferir-la com a destinació complementaria als turistes que visiten les Illes balears.  
  
La iniciativa està principalment dirigida al públic alemany, un turista que es caracteritza pel seu alt poder adquisitiu i que demanda cada dia més ofertes diferenciades que els permeten conéixer altres ciutats durant la seua estada de vacances.  
  
Els viatges d'una jornada començaran a finals del mes de juny i es desenvoluparan una vegada a la setmana. Serà llavors quan els turistes alemanys visitaran Gandia coneixent no només la platja sinó que també s'han organitzat visites per visitar el centre històric, al Palau Ducal o el Museu Faller. Per això, tant el Museu Faller com el Palau Ducal, ampliaran el seu horari al migdia perquè els turistes coneguen tots dos espais.  
  
L'alcaldessa de Gandia i màxima responsable en Turisme, **Diana Morant** ha declarat que es tracta "_d'una magnífica notícia que permetrà donar a conéixer la nostra ciutat al públic alemany. Hem treballat molt en les Fires de Turisme per contactar amb operadors turístics i donar a conéixer tota l'oferta cultural, gastronòmica, esportiva i monumental que posseeix Gandia. Estem convençuts que a aquesta iniciativa li seguiran altres del mateix estil amb el que continuarem millorant les dades d'ocupació i visitants per aconseguir afermant la nostra ciutat com una destinació de referència a la Mediterrània_".

[Twittear](https://twitter.com/share)